
PRIMAR

Nr. 11870 din 16.10.2023
REFERAT DE APROBARE 

la proiectul de hotărâre privind aprobarea LISTELOR DE PRIORITATE PENTRU ACORDAREA LOCUINŢELOR A.N.L. pentru tineri care s-au eliberat în anul 2023 şi care se vor elibera până la întocmirea şi aprobarea de către Consiliul Local a unei noi liste de prioritate
Prezentul referat de aprobare are la baza prevederile art. 6 alin. (3) și art. 30 alin. (1) și (2) din Legea nr. 24/2000, privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului privind aprobarea LISTELOR DE PRIORITATE PENTRU ACORDAREA LOCUINŢELOR A.N.L. pentru tineri care s-au eliberat în anul 2023 şi care se vor elibera până la întocmirea şi aprobarea de către Consiliul Local a unei noi liste de prioritate;


Motivul inițierii acestui proiect de hotărâre îl constituie:

- faptul că Listele de prioritate pentru acordarea locuinţelor A.N.L. pentru tineri aprobată prin HCL nr. 68 din 28.03.2023 s-au epuizat şi s-au eliberat 8 locuinţe de tip A.N.L. pentru tineri;
  - Procesul verbal nr. 11849 din 16.10.2023 al comisiei sociale de analiză şi soluţionare a solicitărilor de locuinţe pentru tineri destinate închirierii în baza Legii 152/1998 privind înfiinţarea A.N.L. în care comisia stabileşte punctajele fiecărei solicitări în baza actelor depuse şi propune  menţinerea listei până la epuizare;
  - prevederile art. 129 alin (2) , lit. „d” și alin (7) , lit. „q” din OUG  57/2019 - Codul administrativ, cu modificările și completările ulterioare;
Față de cele de mai sus, vă rog să analizați proiectul privind aprobarea LISTELOR DE PRIORITATE PENTRU ACORDAREA LOCUINŢELOR A.N.L. pentru tineri care s-au eliberat în anul 2023 şi care se vor elibera până la întocmirea şi aprobarea de către Consiliul Local a unei noi liste de prioritate

